Den Vest-Sjællandske Avis, 1836-11-22
J Berlings Avis læses følende: Mauge af dette Blads Læsere ville vist endnu erindre Tvillingbrødrene Møller fra Varde, der i dette Blads Nummer for den 7de Januar 1834 omtaltes som Opfindere af et særdeles kunstigt Pengeskrin, et Kunststykke, som allerede dengang tildrog sig Hs. Majestæt Kongens allerhøieste Opmærksomhed i en saadan Grad, at Allerhøistsamme paa en saa faderlig Maade sørgede for, at disse to unge Mennesker uddannedes i de Videnskaber, der ere for dem de meest nyttige i Særdeleshed i de nyere Sprog, Mathematik og Physik. Denne deres Uddannelse er nu for største Delen fuldendt, og har allerede paa disse aandefulde unge Mennesker havt en saa velsignelsesrig Jndflydelse, at de have takket Kongen og prydet Fædrelandet med en Opfindelse, der vil bære deres Navn til de fierneste Slægter. - Dhr. Møller have nemlig opfundet en Dykkermaskine, der adskiller sig fra de hidindtil bekiendte Dykkeklokker i en saa høi Grad, at den slet ikke kan sammenlignes med dem, idet den nemlig ved sin naturlige Simpelhed og udstrakte praktiske Brugbarhed saavel for Livet som for Videnskaber lader Jntet tilbage at ønske. Hvad dens Mekanisme angaaer, da hviler denne ganske simpelt paa de meest bekiendte Naturlove, saa at det virkelig i høi Grad er at forundre, hvorledes dog Mennesker ikke allerede for længe siden ere faldne paa denne Opfindelse: dog dette synes at ligge i Tingenes Natur, at en Opfindelse skal opfindes og dett er kun det aandefulde Menneske forbeholdt. - Ved denne af Brødrene Møller opfundne Dykkermaskine er man ikke alene i Stand til, uden mindste Fare, at opholde sig paa Havets Bund saalænge det skal være, om det ogsaa skulde vare en heel Dag, men tillige at gaae dermed under Vandet hvorhen man vil og saa langt man vil, og hvad der endnu er de Allerfortrinligste, frit og uden mindste Jndskrænkning at bruge sine Arme og Hænder hvortil man vil, samt bukke sig ganske ned til Bunden saa længe det skal være. - Med denne Maskine have Brødrene Møller ifølge Hs. Majestæt Kongens Befaling, Torsdagen den 10de i d. M., aflagt Prøve, som udfaldt til den allerhøieste Tilfredshed. Den ene af Brødrene Møller gik nenlig i 23 1/2 Minut under Vandet, efter hvilken Tids Forløb Hs. Excellence Hr. Overkammerherre v. Hauch, der talede med ham igiennem et Rør, som staaer i Forbindelse med Maskinen, befalede ham at komme op igien. - Paa den Plads, som var bestemt for de Kongelige Herskaber indfandt sig, foruden Hs. Excellence Hr. Overkammerherre, v. Hauch, endnu Hr. Konferentsraad Collin, Geheime-Legationsraad Brøndsted, Etatsraad Johnsen, samt flere andre Herrer. Hr. Etatsraad Ørsted var ved en Upasselighed forhindret fra at komme. Og saa havde allerede i Forveien Hr. Kammerdirekteur Schønheyder og Hr. Kommandeur Seidelin ved en af de foregaaende Prøver bivaanet Forsøg med den omtalte Maskine. - Denne Maskines Fuldkommenhed og praktiske Brugbarhed er altsaa paa denne Maade tilstrækkeligen godtgjort, og har visseligen overtruffet Manges Forventninger. Anmelderen, der ogsaa var tilstede ved den ovenfor omtalte Prøve skal ikke undlade en anden Gang nærmere at meddeele Læseren en udførlig Beskrivelse over denne Maskines Jndretning, samt udvikle hvor store Fordeele denne Opfindelse tan have for Skibsfarten, Assekurancen i Strandingstilfælde, Digevæsenet, Østers og Perlefiskeriet o. s. v. samt hvor vigtigt et Apparat det kan blive for Videnskabsmanden. Flere agtværdige Mænd deele denne Anskuelse og have skrivtligt bevidnet Opfinderne dette.